તેનાં કારણે સંગઠનના નેતાઓએ સભ્યોનાં અસંતોષને ખાળવા અને બંને કમિટીનાં ચેરમેન નક્કી કરવા સોમવારે સાંજે સરકીટ હાઉસમાં ફરીથી બેઠક બોલાવી હતી.આ બેઠકમાં ત્રણેય જૂથોએ પોતપોતાના દાવેદારોને બંને કમિટી પૈકી કોઈપણ એક ચેરમેનપદ આપવાનો હઠાગ્રહ જારી રાખ્યો હતો.તેથી કોઈપણ અંતિમ નિર્ણય લીધા વગર જ બેઠક આટોપી લેવી પડી હતી.બીજી તરફ ભાજપનાં નગરસેવકોએ પણ અલગથી બેઠક કરીને સાધારણ સભાની રણનીતિ ઘડીને સફાઈ ટેન્ડર અને આઉટ સોર્સીંગ ટેન્ડરનો વિરોધ કરવાનો નિર્ણય કર્યો હતો. આ નિર્ણયની જાણ થતાં કોંગ્રેસનાં કેટલાંક નગરસેવકોએ વિપક્ષ ભાજપનાં વિરોધમાં જોડાવાનું કહેતાં સાધારણ સભા તોફાની બને તેવી શક્યતા છે.